Document ID: 32004D0866

ODLOČBA SVETA
z dne 13. decembra 2004
ki dovoljuje Republiki Avstriji uporabo ukrepa o odstopanju od člena 17 Šeste direktive 77/388/EGS o usklajevanju zakonodaje držav članic o prometnih davkih
(2004/866/ES)
SVET EVROPSKE UNIJE JE -
ob upoštevanju Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (1), in zlasti člena 27(1) Direktive,
ob upoštevanju predloga Komisije,
ob upoštevanju naslednjega:
(1)
V pismu, ki ga je Generalni sekretariat Komisije registriral dne 12. decembra 2003, so avstrijski organi zahtevali dovoljenje za uporabo posebnega ukrepa o odstopanju od člena 17 Direktive 77/388/EGS.
(2)
Druge države članice so bile o tej zahtevi obveščene 26. marca 2004.
(3)
Z ukrepom o odstopanju se izdatki za blago in storitve v celoti izvzamejo od pravice do odbitka davka na dodano vrednost (DDV), kadar se le-ti uporabljajo več kakor 90 % za zasebne namene davčnega zavezanca ali njegovih uslužbencev ali na splošno za namene, ki niso poslovni. Ta ukrep o odstopanju od člena 17 je upravičen zaradi potrebe po poenostavitvi postopka za obračunavanje DDV.
(4)
Rok veljavnosti tega dovoljenja je treba omejiti do 31. decembra 2009. Na podlagi tega maksimalnega roka se bo lahko ocenilo, ali je primerno obdržati ukrep odstopanja z vidika avstrijske izkušnje v tem obdobju.
(5)
Ukrep o odstopanju ne bo imel negativnih posledic za vire lastnih sredstev Skupnosti, ki izhajajo iz DDV -
SPREJEL NASLEDNJO ODLOČBO:
Člen 1
Z odstopanjem od člena 17(2) Direktive 77/388/EGS se Republiki Avstriji dovoli, da izdatke za blago in storitve izvzame od pravice do odbitka DDV, kadar se le-ti uporabljajo več kakor 90 % za zasebne namene davčnega zavezanca ali njegovih uslužbencev ali na splošno za namene, ki niso poslovni.
Člen 2
Ta odločba se uporablja do 31. decembra 2009.
Člen 3
Ta odločba je naslovljena na Republiko Avstrijo.
V Bruslju, 13. decembra 2004

Labels: 2
15
18